# Protokoll fra styremøte i region Vest

## Tirsdag 27. april 19:00-19:18

### Protokoll 2.21

**Tilstede:**

Maryell Owe Kleven

Maiken Mucha

Joakim R. Ramsland

Jarle Austdal

Under møtet informerte Joakim om ulike steder det kan være aktuelt å bo under julebordet vi skal avholde i Egersund og Stavanger.

Videre oppdaterte Maiken og Joakim om hvordan de tenker høstarrangementet vårt skal foregå. Jarle informerte om en mailutveksling med DNT Sør om ulike hytter det kan være aktuelt å besøke under arrangementet.

Vi skal gjennomføre en ringerunde etter sommeren en gang, og Maiken informerte om at kontoret kan være med og bistå.

Maryell lurte på om vi skulle søke etter ulike midler til de kommende arrangementene, og hvilke arrangementer vi skal søke om midler til. Videre foreslo hun at vi skulle spørre etter ulike søknader som region Øst har fått godkjent, som vi kan bruke som mal. Hun tok kontakt med region Øst under møtet og venter på søknadene. Alle var enige om at vi bør søke etter mer midler til de kommende arrangementene.

Dette førte oss inn på at vi ønsker et bedre og tettere forhold til de ulike fylkeslagene. Vi sendte mail til NBF Rogaland etter møtet og spurte om vi kan melde på to eller flere representanter til årsmøtet deres i juni.